IMISLab/GreekWikipedia huggingface dataset:
Α.Ε. Μυλοποτάμου

Η Αθλητική Ένωση Μυλοποτάμου είναι ποδοσφαιρικός σύλλογος που ιδρύθηκε στο Πέραμα Ρεθύμνης το 1962. Χρώματα του συλλόγου είναι το Κίτρινο και το μπλε και έμβλημα το αστέρι λόγο της προηγούμενη ονομασία του συλλόγου ως Α.Ε. Αστήρ Περάματος. έδρα της ομάδας αποτελεί το Γήπεδο Περάματος και προσωρινά χρησιμοποιεί το γήπεδο των Λιβαδίων, τη φετινή περίοδο αγωνίζεται στο πρωτάθλημα της Γ' Εθνική Ερασιτεχνική κατηγορία.

 Η Α.Ε. Μυλοποτάμου αποτελεί την συνέχεια της Α.Ε. Αστήρ Περάματος που το 2015 αλλάζει ονομασία με σκοπό της Διοίκησης να συσπειρώσει και να φέρει κοντά της όλους του Φιλάθλους της ευρύτερης περιοχής του Μυλοποτάμου. Η σημαντικότερη στιγμή της σύγχρονης ιστορίας της καταγράφεται την χρονιά 2016-17 που με την κατάκτηση του Πρωταθλήματος Α' Ε.Π.Σ.Ρ. κατάφερε να κερδίσει για πρώτη φορά στην ιστορία της την άνοδο για την Γ' Εθνική Ερασιτεχνική κατηγορία.Ο σύλλογος δεν παρέμεινε στην Γ’Εθνική με αποτέλεσμα να υποβιβαστεί ξανά στην Α' Ε.Π.Σ.Ρ..Την σεζόν 2018-19 κατέκτησε την Α' Ε.Π.Σ.Ρ. με τον Κώστα Κιάσσο στο τιμόνι της ομάδας, σπάζοντας το ένα ρεκόρ πίσω από το άλλο κάνοντας 30 νίκες σε ισάριθμους αγώνες, κάτι το οποίο δεν είχε ξαναγίνει στην ιστορία του Ρεθύμνου. Δυστυχώς όμως, ο σύλλογος του Ρεθύμνου δεν δήλωσε συμμετοχή στην Γ' Εθνική και στην θέση του βρέθηκε ο Ρεθυμνιακός που τερμάτισε 2ος στο πρωτάθλημα της Α' κατηγορίας ΕΠΣ Ρεθύμνου. Πρωτάθλημα Α' Ε.Π.Σ.Ρ.:(5) 1989, 1997, 2005, 2017, 2019 Κύπελλο Ε.Π.Σ.Ρ. (7):1989, 1990, 1991, 1992, 1993, 2014, 2015 Σούπερ Καπ Ε.Π.Σ.Ρ.(1):1997 Γ΄ Εθνική ποδοσφαίρου ανδρών (1):2017-18 Δ΄ Εθνική ποδοσφαίρου ανδρών (12):1989-90, 1990-91, 1991-92, 1992-93, 1993-94, 1994-95, 1995-96, 1997-98, 2005-06, 2006-07, 2007-08, 2008-09
ΑΦΚ Σαγκεάτα Στεζάρου

Η ΑΦΚ Σαγκεάτα Στεζάρου είναι μια ρουμανική επαγγελματική ποδοσφαιρική ομάδα από την πόλη Năvodari, Constanţa County, Ρουμανία, η οποία ιδρύθηκε το 2010. Αγωνίζεται στο Πρωτάθλημα ποδοσφαίρου Ρουμανίας μετά που κέρδισε την άνοδο στο τέλος της περιόδου 2012-13.

 Στο τέλος του Ιουλίου 2010, οι επενδυτές της AS Săgeata Stejaru αποφάσησαν να εγκαταλείψουν τη Stejaru και ίδρυσαν μια νέα ομάδα στο Năvodari, τη ΑΦΚ Σαγκεάτα Στεζάρου, ώστε να συνεχίσει την ποδοσφαιρική παράδοση της πόλης μετά τη διάλυση της CS Năvodari. Η ΑΦΚ Σαγκεάτα Στεζάρου τερμάτισε 3η την πρώτη χρονιά στη Liga II και δεν κατάφερε να προαχθεί στην ανώτατη κατηγορία. Το ίδιο έγινε και την επόμενη χρονιά. Την περίοδο 2012-13 τερμάτησε στη 2η θέση και κέρδισε την άνοδο στο Πρωτάθλημα ποδοσφαίρου Ρουμανίας. Liga II: Φιναλίστ (1): 2012–13 Επίσημη ιστοσελίδα
Όταν λείπει η γάτα!

Το Όταν λείπει η γάτα! είναι μια ελληνική κωμική ταινία του 1962. Πρόκειται για κωμωδία παρεξηγήσεων, σε σκηνοθεσία Αλέκου Σακελλάριου και σενάριο του ιδίου και του Χρήστου Γιαννακόπουλου.

 Ο εφοπλιστής Ζέμπερης αποφασίζει να φύγει για μικρή κρουαζιέρα με την οικογένειά του. Το υπηρετικό προσωπικό που μένει στο σπίτι, δηλαδή η Μαριγώ η μαγείρισσα, η Έλλη η καμαριέρα και ο Λουκάς ο σοφέρ, βρίσκουν ευκαιρία να ζήσουν μια πολυτελή βραδιά κάνοντας μια έξοδο στα μπουζούκια. Εκεί, γνωρίζουν έναν πλούσιο θαμώνα, ο οποίος γοητεύεται από την Έλλη και, νομίζοντας πως είναι η κόρη του εφοπλιστή Ζέμπερη, υποδύεται τον τραγουδιστή στο ίδιο κέντρο, με στόχο να τη γοητεύσει. Στο μεταξύ, ο πραγματικός τραγουδιστής είναι συμπτωματικά στο κρουαζιερόπλοιο με το οποίο ταξιδεύει η οικογένεια Ζέμπερη και ερωτεύεται την αληθινή κόρη του εφοπλιστή. Βασίλης Αυλωνίτης - Λουκάς Ρένα Βλαχοπούλου - Μαριγώ Νίκη Λινάρδου - Έλλη Νίκος Ρίζος - Μπάμπης Φλωρέτα Ζάννα - Άννα Ζέμπερη Σταύρος Παράβας - μουσικός Γιάννης Βογιατζής - Τέλης Στεφανής Ανδρέας Ντούζος - Άγγελος Φλωράς Μαρίκα Κρεββατά - κυρία Ζέμπερη Γιώργος Γαβριηλίδης - κύριος Ζέμπερης Γιώργος Ξύδης Η ταινία έκανε επιτυχία το τραγούδι "Ας πάει και το παλιάμπελο" (των Γιώργου Μουζάκη, Αλέκου Σακελλάριου, Χρήστου Γιαννακόπουλου), ερμηνευμένο από τη Ρένα Βλαχοπούλου. Επίσης, εμφανίζονται οι αδελφές Μπρόγιερ για πρώτη φορά σε κινηματογραφική ταινία. Η πρεμιέρα της ταινίας πραγματοποιήθηκε στις 19 Μαρτίου 1962. Κόβοντας 31.133 εισιτήρια, κατατάχθηκε στην 22η θέση ανάμεσα σε 68 ελληνικές ταινίες της ίδιας σεζόν. Κυκλοφόρησε και με τη μορφή ντιβιντί στις 30 Ιανουαρίου 2003. Όταν λείπει η γάτα στην Ταινιοθήκη της Ελλάδος
Εκλογές στο Κουρασάο

Στο Κουρασάο εκλέγεται το νομοθετικό σώμα, που ονομάζεται Estates of Curaçao. Αποτελείται από 21 μέλη που εκλέγονται με απλή αναλογική για θητεία 4 ετών. Το πρώτο Estates διαδέχτηκε το νησιωτικό συμβούλιο που αποτελούσε έναν τύπο κυβέρνησης στις Ολλανδικές Αντίλλες, των οποίων τμήμα ήταν το Κουρασάο, ως το 2010. Τον Οκτώβριο του 2012 έγιναν εκλογές για την ανάδειξη των μελών του νομοθετικού σώματος.

 Στις γενικές εκλογές που διεξήχθησαν στο Κουρασάο στις 27 Αυγούστου 2010, εξελέγησαν τα μέλη του Νησιωτικού Συμβουλίου. Μετά τις εκλογές οι Ολλανδικές Αντίλλες διαλύθηκαν και το Κουρασάο έγινε συστατικό κράτος εντός του Βασιλείου των Κάτω Χωρών. Τα μέλη του νησιωτικού συμβουλίου έγιναν μέλη Βουλής. Το Κόμμα για τις Ανασυγκροτημένες Αντίλλες αύξησε τις έδρες του από 7 σε 8, αλλά ο συνασπισμός του οποίου ηγείτο απώλεσε την πλειοψηφία. Πρώτος πρωθυπουργός του Κουρασάο ανέλαβε στις 10 Οκτωβρίου 2010 ο Γκέριτ Σότε από το Movementu Futuro Korsou (MFK), το οποίο σχημάτισε κυβέρνηση συνασπισμού με το Movishon Antia Nobo (MAN) και το Pueblo Soberano (PS). Στις εκλογές που διεξήχθησαν στις 19 Οκτωβρίου 2012 εγγεγραμμένα ήταν 116.857 άτομα που ζούσαν στο Κουρασάο και είχαν ολλανδική υπηκοότητα. Οι εκλογές εποπτεύτηκαν από παρατηρητές από την Αρούμπα, τον Άγιο Μαρτίνο, το Τρινιδάδ και Τομπάγκο και από τη Δομινικανή Δημοκρατία.Μετά τις εκλογές, οι εταίροι του συνασπισμού που κυβέρνησε από το 2010 (PS, MFK και MAN) σχημάτισαν κυβέρνηση με προσωρινό πρωθυπουργό τον Ντάνιελ Χόντγκε. Τον Ιούνιο του 2013 το Χόντγκε διαδέχθηκε στην πρωθυπουργία ο αρχηγός του PS, Ιβάρ Ασιές. Στις βουλευτικές εκλογές στις 5 Οκτωβρίου 2016, έλαβαν μέρος συνολικά 13 κόμματα.
Aqualad

Aqualad είναι το όνομα δύο φανταστικών υπερηρώων κόμικ που εμφανίζονται στα μέσα ενημέρωσης που δημοσιεύει η DC Entertainment. Ο πρώτος Aqualad, Γκαρθ, έκανε το ντεμπούτο του τον Φεβρουάριο του 1960 στο Adventure Comics #269 και δημιουργήθηκε από τον συγγραφέα Ρόμπερτ Μπερνστάιν και την καλλιτέχνη Ραμόνα Φράτον. Αυτός ο Aqualad εμφανίστηκε επίσης σε μορφή κινουμένων σχεδίων στην τηλεόραση το 1967 και το 1968. Ο δεύτερος Aqualad, "Καλντούρ" Καλντούραμ, που πρωτοεμφανίστηκε αρχικά το 2010, δημιουργήθηκε για την τηλεοπτική σειρά κινουμένων σχεδίων Young Justice από τους Μπράντον Βιέττι, Γκρεγκ Βάισμαν και Φιλ Μπουράσα. Αρκετούς μήνες πριν από την κυκλοφορία του καρτούν, μια τροποποιημένη εκδοχή του χαρακτήρα που παρουσιάστηκε ως Τζάκσον Χάιντ μεταφέρθηκε στα κόμικς από τον συγγραφέα Τζέοφ Τζονς και τον καλλιτέχνη Ιβάν Ρέις . Η έκδοση Garth του Aqualad έκανε το ντεμπούτο του σε ζωντανή δράση στην τηλεοπτική σειρά Titans, τον οποίο υποδύεται ο Ντρου Βαν Άκερ.

 Πριν από χρόνια, ο βασιλιάς Θαρ και η σύζυγός του βασίλισσα Μπέρα έγιναν οι βασιλεύοντες μονάρχες του Shayeris, της πρωτεύουσας μιας ομάδας ειδυλλιστικών αποικιών στην Hidden Valley. Ριζοσπάστες Ειδυλλιστές καθαίρεσαν και δολοφόνησαν τον βασιλιά Θαρ και εξόρισαβ την έγκυο σύζυγό του Βασίλισσα Μπέρα στην Ποσειδώνη, την πρωτεύουσα της Ατλαντίδας. Εκεί γέννησε τον Γκαρθ, ένα παιδί με μοβ μάτια. Οι δεισιδαίμονες Ατλαντιανοί ισχυρίστηκαν ότι ο Γκαρθ είχε γεννηθεί γενετικά κατώτερος λόγω των μωβ ματιών του και τον έδιωξαν σε έναν άγονο βυθό λίγα λεπτά μακριά από την Ατλαντίδα. Επέζησε και αργότερα έγινε φίλος με τον Aquaman, τον ενίοτε παρίας Βασιλιά της Ατλαντίδας. Ήταν ιδρυτικό μέλος των Teen Titans και αργότερα έγινε γνωστός ως Tempest. Ο Τζάκσον Χάιντ εμφανίστηκε για πρώτη φορά στο Brightest Day #10 (Σεπτέμβριος 2010). Αυτό συμπίπτει με την εμφάνιση του Aqualad στη σειρά κινουμένων σχεδίων Young Justice (αν και χρησιμοποιεί το όνομα Καλντούραμ). Σύμφωνα με τον Τζονς, ο νέος Aqualad ονομάζεται Τζάκσον Χάιντ και είναι ένας έφηβος από το Νέο Μεξικό. Σε μία teaser αφίσα για την εκδήλωση Brightest Day, εμφανίζεται να χρησιμοποιεί ικανότητες "σκληρού νερού" για να δημιουργήσει ένα σπαθί. Αυτή η ικανότητα είχε προηγουμένως θεωρηθεί ότι ανήκει αποκλειστικά στη σύζυγο του Aquaman, Μίρα, και σε ανθρώπους από τον κόσμο της.
491 Τρόπις

Η Τρόπις (Carina), που δεν πρέπει να συγχέεται με τον ομώνυμο αστερισμό, είναι μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,5. Ανακαλύφθηκε το 1902 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.

 Η μέση διάμετρος της Τρόπιδος εκτιμάται σε 97,3 χιλιόμετρα (από δεδομένα του IRAS), ενώ η μάζα της σε 964 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,074 (από δεδομένα του IRAS). Η Τρόπις περιστρέφεται γύρω από τον εαυτό της μία φορά κάθε 14 ώρες και 52 λεπτά. Η μέση θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
261

Η τρέχουσα σελίδα αφορά το έτος 261 κατά το Γρηγοριανό ημερολόγιο Το έτος 261 (CCLΧΙ ) ήταν ένα κοινό έτος, το οποίο ξεκινούσε την Τρίτη. Εκείνη την εποχή ήταν γνωστό ως το Έτος των Υπάτων Γαλλιηνού και Ταύρου (ή, λιγότερο γνωστό, το έτος 1014 από Κτήσεως Κόσμου). Η ονομασία 261 έχει χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.

 Ρωμαϊκή Αυτοκρατορία Ο Αυτοκράτορας Γαλλιηνός συντρίβει τους Αλαμαννούς στο Μιλάνο (σε απροσδιόριστη ημερομηνία) Ο Γαλλιηνός ανακαλεί το Διάταγμα του 258, το οποίο οδήγησε στον διωγμό των Χριστιανών Σφετεριστές Γαλλιηνού: η επανάσταση του Μακριανού του Πρεσβύτερου, του Μακριανού του Νεότερου και του Κουιέτου εναντίον του Γαλλιηνού τελειώνει. Κατευθύνονται από την Ασία στην Ευρώπη, αλλά ηττούνται στην Θράκη από τα στρατεύματα του Αυρεόλου (στρατηγού του Γαλλιηνού) και οι δύο Μακριανοί δολοφονούνται. Ο Κουιέτος δραπετεύει στην Έμεσα, όπου φονεύεται από τον Οδαίναθο της Παλμύρας. Ρωμαιοπερσικοί Πόλεμοι: ο Βαλίστας, Ρωμαίος σφετεριστής, περισυλλέγει πλοία από τα Κιλικιακά λιμάνια και νικάει τον Περσικό στόλο κοντά στην Πομπηιόπολη, καταλαμβάνοντας το χαρέμι του βασιλιά Σαπώρη του Α΄. Η Βρετανία επιλέγει να ενταχθεί στην Γαλατική Αυτοκρατορία. Κορέα Ο Μίτσου ανέρχεται στον θρόνο του βασιλείου των Σίλλα, καθιστώντας τον τον πρώτο βασιλιά της μακροχρόνιας γραμμής βασιλέων της οικογένειας Κιμ. Λου Τζι, Κινέζος συγγραφέας (πεθαίνει το 303) Τσεομέ του Σιλλά, Κορεάτης ηγεμόνας Μακριανός ο Πρεσβύτερος, Ρωμαίος σφετεριστής Λούκιος Μούσσιος Αιμιλιανός, Ρωμαίος σφετεριστής Κουιέτος, Ρωμαίος σφετεριστής
Κυβέρνηση του Γιβραλτάρ

Η Κυβέρνηση της Αυτής Μεγαλειότητας του Γιβραλτάρ είναι η εκλεγμένη κυβέρνηση της Βρετανικού Υπερπόντιου Εδάφους του Γιβραλτάρ. Αρχηγός του κράτους είναι η Βασίλισσα Ελισάβετ Β', η οποία εκπροσωπείται από τον Κυβερνήτη του Γιβραλτάρ. Οι εκλογές στο Γιβραλτάρ πραγματοποιούνται κάθε τέσσερα χρόνια, με μονοεδρικό κοινοβούλιο 18 μελών εκ των οποίων τα 17 εκλέγονται με λαϊκή ψηφοφορία και ένα, τον Πρόεδρο, που διορίζεται από το Κοινοβούλιο.

 Ο αρχηγός του κόμματος πλειοψηφίας (ή του πλειοψηφικού συνασπισμού) διορίζεται επίσημα από τον Κυβερνήτη ως Επικεφαλής Υπουργός (αρχηγός κυβέρνησης). Το Υπουργικό Συμβούλιο (Συμβούλιο Υπουργών) σχηματίζεται γενικά από 10 από τους 17 εκλεγμένους βουλευτές, κατόπιν επιλογής του Επικεφαλής Υπουργού με την έγκριση του Κυβερνήτη. Τα επτά εναπομείναντα μέλη αποτελούν την Αντιπολίτευση. Οι τελευταίες γενικές εκλογές διεξήχθησαν στις 17 Οκτωβρίου 2019. Το Υπουργικό Συμβούλιο (εξελέγη από τον Δεκέμβριο του 2011) και μετά τον ανασχηματισμό, όπως ανακοίνωσε ο Επικεφαλής Υπουργός μετά τις γενικές εκλογές του 2019.
Πανεπιστήμιο της Γλασκώβης

Το Πανεπιστήμιο της Γλασκώβης (αγγλ,: University of Glasgow, γαελ.: Oilthigh Ghlaschu, λατ.: Universitas Glasguensis) είναι το τέταρτο αρχαιότερο Πανεπιστήμιο του αγγλόφωνου κόσμου και το δεύτερο αρχαιότερο της Σκωτίας. Ιδρύθηκε το 1451 και συχνά κατατάσσεται στη λίστα με τα 100 καλύτερα Πανεπιστήμια του κόσμου.Γνωστοί απόφοιτοι του πανεπιστημίου είναι ο οικονομολόγος Άνταμ Σμιθ, ο αρχιτέκτονας Ντόναλντ Ντιούαρ, ο φυσικός και μηχανικός Λόρδος Κέλβιν.

 Σήμερα, το Πανεπιστήμιο έχει 4 Σχολές και 21 Τμήματα.Σχολή Καλών Τεχνών (College of Arts) Εργαστήριο τεχνών Γλασκώβης (ArtsLab Glasgow) Μεταπτυχιακό τμήμα της σχολής καλών τεχνών (Graduate School of the College of Arts) Τμήμα κριτικής μελέτης (School of Critical Studies) Τμήμα πολιτισμού και δημιουργικών τεχνών (School of Culture and Creative Arts) Τμήμα ανθρωπιστικών επιστημών (School of Humanities) Τμήμα μοντέρνων γλωσσών και πολιτισμών (School of Modern Languages and Cultures)Σχολή Ιατρικών, Κτηνιατρικών σπουδών και επιστημών της ζωής (College of Medical, Veterinary and Life Sciences) Τμήμα επιστημών της ζωής (School of Life Sciences) Τμήμα ιατρικής (συμπεριλαμβανομένης της οδοντιατρικής) (School of Medicine (including Dentistry)) Τμήμα κτηνιατρικής (School of Veterinary Medicine)Σχολή επιστήμης και πολυτεχνική σχολή (College of Science and Engineering) Τμήμα χημείας (School of Chemistry) Τμήμα πληροφορικής (School of Computing Science) Πολυτεχνικό τμήμα (School of Engineering) Τμήμα γεωγραφικών επιστημών και επιστημών της γης (School of Geographical and Earth Sciences) Τμήμα μαθηματικών και στατιστικής (School of Mathematics and Statistics) Τμήμα φυσικής και αστρονομίας (School of Physics and Astronomy) Τμήμα ψυχολογίας (School of Psychology)Σχολή κοινωνικών επιστημών (College of Social Sciences) Τμήμα διοίκησης επιχειρήσεων "Άνταμ Σμιθ" (Adam Smith Business School) Τμήμα εκπαίδευσης (School of Education) Τμήμα διεπιστημονικών μελετών (School of Interdisciplinary Studies) Τμήμα νομικής (School of Law) Τμήμα κοινωνικών και πολιτικών επιστημών (School of Social and Political Sciences)
Ευαγγελισμός Ηρακλείου

Ο Ευαγγελισμός (μέχρι το 1956: οι Μουχτάροι) είναι χωριό και έδρα του Δήμου Μινώα Πεδιάδος στην Περιφερειακή Ενότητα Ηρακλείου της Κρήτης. Ανήκε στην επαρχία Πεδιάδας. Η απόστασή του από το Ηράκλειο είναι 35 χιλιόμετρα, ενώ σε σχέση με το Καστέλλι βρίσκεται στα 5 χλμ. νοτιοδυτικά. Οι κάτοικοι ασχολούνται κυρίως με γεωργικές εργασίες. Παράγεται λάδι, κρασί, σταφίδα και σιτηρά. Στον οικισμό βρίσκεται η βυζαντινή εκκλησία του Ευαγγελισμού της Θεοτόκου, με τοιχογραφίες. Σε αυτήν οφείλεται και η σημερινή ονομασία του χωριού, καθώς η προηγούμενη ονομασία του ήταν Μουχτάροι. Στο κέντρο του χωριού, δίπλα στο Δημοτικό σχολείο, υπάρχει χώρος με πεύκα. Στις 6 Αυγούστου το χωριό πανηγυρίζει και γίνεται κρητικό γλέντι.

 Η μετονομασία του χωριού από Μουχτάροι σε Ευαγγελισμό έγινε το 1956. Η παλαιά ονομασία ήταν Μουχτάροι ή Μουκτάροι ή Μουχτάρο και για την προέλευσή της υπάρχουν διάφορες ερμηνείες. Μερικοί (Ξανθουδίδης) πιστεύουν ότι προέρχεται από την αραβική γλώσσα, ενώ άλλοι (Αλεξίου) υποστηρίζουν ότι η λέξη είναι βυζαντινή, από το μουκτάριοι, που σήμαινε ταραχοποιοί και επαναστάτες. Οι θιασώτες της άποψης ότι η ονομασία είναι βυζαντινή υποστηρίζουν επίσης ότι μπορεί να οφείλεται στο βυζαντινό επίθετο Μουρτάρος. Το χωριό αναφέρεται με το αρχικό του όνομα σε συμβόλαιο του 1381 και το 1577 στην επαρχία Πεδιάδος , στο σχετικό κατάλογο του Μπαρότσι. Το 1583 αναφέρεται από τον Καστροφύλακα με 274 κατοίκους και στην τούρκικη απογραφή του 1671 αναγράφεται Muhtarus, με 122 χαράτσα. Στην αιγυπτιακή απογραφή του 1834 αναφέρεται με 30 χριστιανικές και 3 τούρκικες οικογένειες. Δείτε Κοινότητα Ευαγγελισμού Χωριά του Δήμου Καστελλίου Το Ηράκλειον και ο νομός του. Ηράκλειο: Νομαρχία Ηρακλείου. 1971.
Αμμουδάρα Καστοριάς

Η Αμμουδάρα είναι οικισμός και έδρα ομώνυμης τοπικής κοινότητας, της δημοτικής ενότητας και δήμου Άργους Ορεστικού, της περιφερειακής ενότητας (τέως νομού) Καστοριάς, στην περιφέρεια Δυτικής Μακεδονίας, σύμφωνα με το πρόγραμμα Καλλικράτης, καθώς και των μεταβολών που ακολούθησαν αυτό το πρόγραμμα. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία και νομό Καστοριάς, στο γεωγραφικό διαμέρισμα Μακεδονίας. Μέχρι το 1926 ο οικισμός ονομαζόταν Πισιάκοι.

 Η Αμμουδάρα είναι ορεινός οικισμός στο νοτιοκεντρικό τμήμα του νομού Καστοριάς. Βρίσκεται στις νότιες όχθες του Αλιάκμονα, λίγο νοτιότερα από το Άργος Ορεστικό, σε μέσο σταθμικό υψόμετρο 630. Απέχει 15 χλμ. περίπου Ν. της Καστοριάς. Η τοπική κοινότητα Αμμουδάρας είναι χαρακτηρισμένη ως αγροτικός ορεινός οικισμός, με έκταση 17,223 χμ² (2011). Περιλαμβάνει και τους οικισμούς Αμπελοχώρι και Βοτάνι. (σε παρένθεση ο πληθυσμός της τοπικής κοινότητας) Ο οικισμός αναγνωρίστηκε το 1918 ως Πισιάκοι και προσαρτήθηκε στην κοινότητα Χρουπίστης του νομού Φλωρίνης. Το 1920 ορίστηκε έδρα της κοινότητας Πισιάκων και το 1926 μετονομάστηκε σε Αμμουδάρα. Το 1941 υπήχθη οριστικά στον νομό Καστοριάς. Με το ΦΕΚ 244Α - 04/12/1997 αποσπάστηκε από την κοινότητα Αμμουδάρας και προσαρτήθηκε στον δήμο Ορεστίδος ο οποίος, το 2013, μετονομάστηκε σε δήμο Άργους Ορεστικού. Στον οικισμό λειτουργεί υδροθεραπευτήριο με 9 ατομικούς λουτήρες, που εκμεταλλεύεται την υδροθειούχο πηγή της περιοχής. Το νερό χαρακτηρίζεται ως ψυχρό HCO3-Ca-Na-Mg- Cl-υδροθειούχο, υποτονικό και έχει μέση θερμοκρασία 15˚C. Είναι κατάλληλο για ρευματισμούς, δερματικές, αναπνευστικές και αρθριτικές παθήσεις. Ο ναός του Αγίου Νικολάου στη νοτιοανατολική έξοδο του οικισμού Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr https://loutrammoudaras.weebly.com/Δήμος Άργους Ορεστικού
Απόλλων Λυμπιών

Το Εθνικόφρον Σωματείο «Απόλλων» Λυμπιών (ή ο Απόλλων Λυμπιών) είναι κυπριακό αθλητικό και πολιτιστικό σωματείο με έδρα τα Λύμπια της επαρχίας Λάρνακας. Το σωματείο έχει τμήματα ποδοσφαίρου σε άνδρες και γυναίκες. Η ποδοσφαιρική ομάδα του σωματείου έχει συμμετοχές στη Β΄ κατηγορία, στη Γ΄ κατηγορία και στη Δ΄ κατηγορία ποδοσφαίρου της Κύπρου. Χρώμα της ομάδας είναι το γαλάζιο.

 Το σωματείο ιδρύθηκε στις 30 Ιανουαρίου 1948 με την ονομασία Θ.Ο.Ι. Λυμπιών (Θρησκευτικό Ορθόδοξο Ίδρυμα Λυμπιών). To 1954 μετονομάστηκε σε Εθνικόφρον Σωματείο «Απόλλων» Λυμπιών. Ανέπτυξε αθλητική δράση αλλά και πολιτιστική με τη διοργάνωση καλλιτεχνικών εκδηλώσεων. Ο Απόλλων Λυμπιών ξεκίνησε να αγωνίζεται στις διοργανώσεις της ΕΠΟΠΛ. Το 1980 κατέκτησε το Πρωτάθλημα πρωταθλητριών ΣΤΟΚ κερδίζοντας την ένταξη του στη Γ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ). Στην πρώτη του συμμετοχή, την περίοδο 1980-81, τερμάτισε στη δεύτερη θέση, ένα βαθμό πίσω από την πρωταθλήτρια ομάδα, κερδίζοντας την άνοδο του στη Β΄ κατηγορία. Ακολούθησαν έξι συμμετοχές στη Β΄ κατηγορία. Καλύτερη θέση που κέρδισε ήταν η πέμπτη θέση την περίοδο 1983-84. Την περίοδο 1986-87 τερμάτισε στη 15η θέση και υποβιβάστηκε στη Γ΄ κατηγορία. Την περίοδο 1987-88 τερμάτισε στη 13η θέση και υποβιβάστηκε στη Δ΄ κατηγορία. Την περίοδο 1988-89 κατέκτησε την πρώτη θέση στον όμιλο του στο πρωτάθλημα Δ΄ κατηγορίας και ακολούθως κέρδισε την άνοδο του στη Γ΄ κατηγορία μέσα από αγώνες μπαράζ. 1Η Δ΄ κατηγορία ήταν χωρισμένη σε τέσσερις ομίλους. Ο Απόλλων συμμετείχε στον Δ΄ όμιλο. Ακολούθησαν δύο συμμετοχές στη Γ΄ κατηγορία. Την περίοδο 1990-91 προβιβάστηκε στη Β΄ κατηγορία. Ακολούθησαν δύο συνεχόμενοι υποβιβασμοί και έτσι ο Απόλλωνας βρέθηκε στη Δ΄ κατηγορία στην οποία παρέμεινε μέχρι το τέλος της δεκαετίας. Ο Απόλλωνας συμμετείχε στη Δ΄ κατηγορία έως την περίοδο 2003-04. Πριν από την έναρξη της περιόδου 2004-05 αποχώρησε από το πρωτάθλημα λόγω οικονομικών προβλημάτων. Στη συνέχεια συμμετείχε στις διοργανώσεις της ΕΠΟΠΛ ενώ από το 2015 συμμετέχει στις διοργανώσεις της ΑΠΟΕΣΠ. 1Ο Απόλλων Λυμπιών αποχώρησε πριν από την έναρξη του πρωταθλήματος και όλοι οι αγώνες τους κατακυρώθηκαν υπέρ των αντιπάλων του με σκορ 0-2.2Παρόλο που κληρώθηκε στον Α΄ γύρο, δεν παρουσιάστηκε στον αγώνα. Ο Απόλλωνας διαθέτει ιδιόκτητο γήπεδο, το Στάδιο Απόλλων Λυμπιών. Πρωταθλήματα Δ΄ κατηγορίας (1): 1989 (Δ΄ όμιλος) Πρωτάθλημα πρωταθλητριών ΣΤΟΚ (1): 1980 Πρωταθλήματα ΕΠΟΠΛ (4): 1974, 1975, 1977, 1980 Κύπελλο ΕΠΟΠΛ (3): 1974, 1975, 1980 Κύπελλο ΑΠΟΕΣΠ (1): 2016 Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. ISBN 9963-8720-1-8. Ποδόσφαιρο στην Κύπρο Επίσημος ιστότοπος Απόλλων Λυμπιών, επίσημος λογαριασμός στο Facebook. Ακαδημίες Απόλλων Λυμπιών, επίσημος λογαριασμός στο Facebook.
Κωνσταντίνος Αδαμόπουλος

Ο Κωνσταντίνος Αδαμόπουλος (2 Μαρτίου 1892 - 25 Οκτωβρίου 1962) ήταν Έλληνας νομικός και πολιτικός. Διετέλεσε βουλευτής πολλές φορές από το 1928 εώς την δεκαετία του 1950, ενώ διορίστηκε και σε υπουργικές θέσεις. Πέθανε εν ενεργεία υπουργός.

 Γεννήθηκε στο Δερβένι της Κορινθίας το 1892. Πολιτεύτηκε για πρώτη φορά με το κόμμα των Βενιζελικών στις εκλογές του 1928, στο ψηφοδέλτιο του τότε νομού Αργολιδοκορινθίας. Μετά τον Δεύτερο παγκόσμιο πόλεμο και την τραγωδία του Εμφυλίου, συμμετείχε στην προσπάθεια του Παναγιώτη Κανελλόπουλου για δημιουργία πολιτικού σχηματισμού. Το 1949 προσχώρησε μαζί με ορισμένα στελέχη των Βενιζελικών στον Ελληνικό Συναγερμό του στρατάρχη Αλεξάνδρου Παπάγου προκειμένου να στηριχθεί μια κυβέρνηση εθνικής ενότητας. Εξελέγη Βουλευτής στην Κορινθία και τοποθετήθηκε υπουργός Κοινωνικής Πρόνοιας στην Κυβέρνηση Παπάγου. Μετά το θάνατο του Παπάγου και την διάλυση του Ελληνικού Συναγερμού, ο Κωνσταντίνος Αδαμόπουλος προσχώρησε στην Εθνική Ριζοσπαστική Ένωση (ΕΡΕ), την τότε νεοϊδρυθείσα πολιτική παράταξη του Κωνσταντίνο Καραμανλή, με την οποία εξελέγη Βουλευτής Κορινθίας. Το 1955 τοποθετήθηκε υπουργός Δικαιοσύνης στην Κυβέρνηση Καραμανλή του 1955 ενώ στην επόμενη Βουλή, το 1956, διετέλεσε υπουργός Γεωργίας. Συνέχισε ως υπουργός Γεωργίας σε όλες τις μετέπειτα κυβερνήσεις Καραμανλή μέχρι το θάνατο του, πραγματοποιώντας σημαντικό έργο στη γεωργική μεταμόρφωση της χώρας, καθώς επί των ημερών του με τους νόμους 3487/55 περί αγροτικής ασφάλισης και 4169/61, οργανώθηκε ο Οργανισμός Γεωργικών Ασφαλίσεων (ΟΓΑ) και θεσμοθετήθηκαν οι αγροτικές συντάξεις και η περίθαλψη των αγροτών με την ίδρυση (με νόμο) και τη γενίκευση των αγροτικών ιατρείων. Πέθανε στην Αθήνα το 1962, πάσχων από αλλοίωση του αίματος. Στις 16 Νοεμβρίου 2003 και στην ιδιαίτερη πατρίδα του το Δερβένι, ο Δήμος Ευρωστίνης τίμησε τον Κωνσταντίνο Αδαμόπουλο δίδοντας το όνομά του, σε οδό και σε πλατεία του Δερβενίου, όπου βρίσκεται και η προτομή του. Τα αποκαλυπτήρια της προτομής του έγιναν από τον τότε Πρόεδρο της Ελληνικής Δημοκρατίας Κωνσταντίνο Στεφανόπουλο.
Βουλή των Λαζάρων

Με την ονομασία «Βουλή των Λαζάρων» αποκάλεσαν σκωπτικά τη μοναδική στην ελληνική ιστορία επαναφορά Βουλής περασμένων εκλογών, η οποία σχηματίσθηκε τον Ιούλιο του 1917 με διάταγμα που προώθησε ο Γαλλος Αρμοστής Καρολος Ζονναρ και υπέγραψε ο Βασιλιάς Αλέξανδρος, με το οποίο «νεκραναστήθηκε» η προηγούμενη Βενιζελική Βουλή, του 1915, που είχε παύσει να υφίσταται μετά τη δεύτερη παραίτηση του Ελευθέριου Βενιζέλου, τον Οκτώβριο του 1915, λήγοντας, τυπικά μόνο, τον Εθνικό Διχασμό υπέρ του δεύτερου. Η δεύτερη παραίτηση είχε προκύψει με αφορμή την εμπλοκή του Βενιζέλου στην απόβαση της Στρατιάς της Ανατολής της Τριπλής Συνεννόησης (Αντάντ) στη Θεσσαλονίκη, οπόταν ο πατέρας του Αλέξανδρου, βασιλιάς Κωνσταντίνος αρνήθηκε να ενεργοποιήσει το Ελληνοσερβικό σύμφωνο, παρόλη την πρόσφατη συμπαράταξη της Βουλγαριας στο πλευρό των Κεντρικών Δυνάμεων και την επικείμενη επίθεσή της στη Σερβία, μία μέρα αφότου ο Βενιζέλος είχε επιτύχει την ψήφο εμπιστοσύνης για την επιστράτευση και το άνοιγμα του Μακεδονικού Μετώπου. Η Διάλυση της βουλής ακολούθησε 1 μήνα αργότερα, όταν η βουλή των «Φιλελευθέρων» αρνηθηκε να δεχτεί τις διορισμένη από τον βασιλια κυβέρνηση του Ζαΐμη. Συσχετιζόμενη η πράξη αυτή με την ευαγγελική περικοπή περί της νεκρανάστασης του Λαζάρου, έλαβε το όνομα «Βουλή των Λαζάρων».

 Συγκεκριμένα μετά την εκθρόνιση του Βασιλέως Κωνσταντίνου Α΄ και την ανάρρηση του Βασιλέως Αλεξάνδρου Α΄, (19 Μαΐου του 1917), που συνέβη κατ΄ απαίτηση της Αντάντ, αφού προηγουμένως η τελευταία είχε παραβιάσει την κυριαρχία της Ελλάδας, καθιστώντας την προτεκτοράτο, θέτοντας ακόμα και Αρμοστή και έχοντας κατασχέσει τον ελληνικό στόλο, επιστρέφοντας ο Ελευθέριος Βενιζέλος από τη Θεσσαλονίκη στην Αθήνα, δια του γαλλικού θωρηκτού «Προβάνς», στις 7 Ιουνίου, υποστηριζόμενος από τις σενεγαλέζικες ξιφολόγχες περιπόλων που είχαν στο μεταξύ αποβιβαστεί στον Πειραιά και περιπολούσαν στην Αθήνα, έξι ημέρες μετά σχηματίζει κυβέρνηση της οποίας και ανέλαβε πρόεδρος. Στη συνέχεια, παρακάμπτοντας την πολιτική κατάσταση, προώθησε το Βασιλικό Διάταγμα της 29ης Ιουνίου με το οποίο ανακαλούσε το ΒΔ της 29ης Οκτωβρίου του 1915 που αναφερόταν στη διάλυση της προηγούμενης βουλής, προσδιορίζοντας έτσι την ανασύσταση της Βουλής του 1915 σε νέα τακτική σύνοδο 13 ημέρες μετά, στις 12 Ιουλίου. Έτσι στη νέα αυτή «Βουλή των Λαζάρων» που προέκυψε, πρόεδρος εκλέχθηκε ο Θεμιστοκλής Σοφούλης λαμβάνοντας 180 ψήφους επί συνόλου 194 που φέρονταν να ψήφισαν (την εποχή εκείνη το σύνολο των βουλευτών ήταν 200). Η Βουλή αυτή παρέμεινε για τρία χρόνια μέχρι το 1920, χωρίς να γίνουν εκλογές. Όμοια περίπτωση επαναφοράς προηγούμενης βουλής ούτε προηγήθηκε, ούτε επαναλήφθηκε στην ελληνική πολιτική ιστορία. Δ. Βρατσάνος "Ιστορία των Ελληνικών Επαναστάσεων 1824-1935" Εκδ. Αρίων - Αθήναι, σ.189
Σύνδρομο Ράι

Το σύνδρομο Ράι (αγγλικά: Reye syndrome) είναι σπάνια εγκεφαλική νόσος ραγδαίας επιδείνωσης, που μπορεί να προκαλέσει σοβαρές βλάβες σε όλα τα όργανα του ανθρώπινου οργανισμού. Το σύνδρομο Ράι έχει λάβει την ονομασία αυτή από τον Αυστραλό παθολόγο δρ. Ρ. Ντάγκλας Ράι, ο οποίος παρατήρησε για πρώτη φορά τη νόσο το 1963.Θεωρείται πάρα πολύ επικίνδυνη νόσος, με υψηλό ποσοστό θνησιμότητας, 20% - 40% διεθνώς (ενώ ειδικότερα στις ΗΠΑ 20% - 30%, αν και το ποσοστό κυμαίνεται από κάτω του 2% στο στάδιο 1 έως άνω του 80% στα στάδια 4 και 5), ενώ εκτιμάται ότι το 1/3 των ασθενών, που τελικά επιβιώνουν της νόσου, υφίστανται μόνιμη, ελαφρά ή μέτρια βλάβη, συνήθως στον εγκέφαλο.

 Η νόσος αυτή επηρεάζει περισσότερο τον εγκέφαλο και το ήπαρ (κοινώς συκώτι). Αν και μπορεί να εμφανιστεί σε οποιαδήποτε ηλικία, εκδηλώνεται συχνότερα σε άτομα νεαρής ηλικίας, ιδιαίτερα σε παιδιά ηλικίας 4 έως και 12 ετών. Τα ακριβή αίτια του συνδρόμου Ράι είναι άγνωστα. Πάρα πολλές στατιστικές έρευνες, ωστόσο, έχουν συνδέσει την εμφάνιση της νόσου με τη χρήση ασπιρίνης. Δεν υπάρχει γνωστή θεραπεία για το σύνδρομο αυτό και η αντιμετώπιση συνίσταται στην καταπολέμηση των συμπτωμάτων. Η νόσος εμφανίζεται συχνότερα σε παιδιά και νεαρούς ενήλικες που βρίσκονται στο στάδιο της ανάρρωσης από μία ιογενή λοίμωξη, όπως λ.χ. το κοινό κρυολόγημα ή η ανεμοβλογιά. Τα περισσότερα περιστατικά του συνδρόμου Ράι παρατηρούνται κατά τους χειμερινούς μήνες. Η εμφάνιση του συνδρόμου συνοδεύεται συνήθως από παθολογική συσσώρευση λιπών στο ήπαρ, με παράλληλη αύξηση της πίεσης στον εγκέφαλο. Αν δεν αντιμετωπιστεί άμεσα, το σύνδρομο Ράι μπορεί να προκαλέσει το θάνατο μέσα σε λίγες ημέρες ή ακόμα και ώρες. Ο ασθενής εμφανίζει μια ιογενή λοίμωξη του ανώτερου αναπνευστικού, που ακολουθείται από έντονη ναυτία και εμετό, ή/και αλλαγή της διανοητικής κατάστασης (αποπροσανατολισμός, σύγχυση ή ακόμα και λήθαργος, αν και ειδικότερα στα στάδια 4 και 5 πέφτει σε κώμα), ή ηπατομεγαλία, αν και συνήθως δεν εκδηλώνει ίκτερο. Επειδή είναι στατιστικώς γνωστό ότι η ασπιρίνη συνδέεται με το σύνδρομο αυτό, καθώς αυξάνει επικίνδυνα την πιθανότητα να εκδηλωθεί, δεν πρέπει ποτέ η ασπιρίνη και άλλα σαλικυλικά φάρμακα να χορηγούνται για την αντιμετώπιση ιογενών λοιμώξεων, όπως η γρίπη και η ανεμοβλογιά. Ιδιαίτερα τα παιδιά και οι έφηβοι δεν πρέπει να λαμβάνουν ασπιρίνη χωρίς την εντολή γιατρού. Πρακτικώς, η χορήγηση ασπιρίνης στις ηλικίες αυτές περιορίζεται μόνο σε ελάχιστες ειδικές νόσους. MedlinePlus Medical Encyclopedia: Reye's Syndrome
Δασοχώρι Λάρισας

Το Δασοχώρι (επίσημη ονομασία: «το Δασοχώριον») είναι οικισμός του νομού Λάρισας και της Δημοτικής Ενότητας Γιάννουλης του Δήμου Λαρισαίων που βρίσκεται στην Περιφερειακή Ενότητα Λάρισας της Περιφέρειας Θεσσαλίας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα «Καλλικράτης». Κατά τη διοικητική διαίρεση της Ελλάδας με το σχέδιο «Καποδίστριας», μέχρι το 2010, το Δασοχώρι ανήκε στο Τοπικό Διαμέρισμα Φαλάννης, του πρώην Δήμου Γιάννουλης του Νομού Λαρίσης.

 Το 1966 σύμφωνα με το ΦΕΚ 178Α - 13/09/1966 έγινε σύσταση της «κοινότητας Δασοχωρίου» με την απόσπαση του οικισμού Δασοχώρι από την κοινότητα Φαλάννης και τον ορισμό της ως έδρα της κοινότητας. Το 1967 σύμφωνα με το ΦΕΚ 202Α - 18/11/1967 ο οικισμός Δασοχώρι αποσπάται από την κοινότητα και προσαρτάται στην κοινότητα Φαλάννης που είχε σαν αποτέλεσμα την κατάργηση της κοινότητας Δασοχωρίου. Το Δασοχώρι διαθέτει τον ποδοσφαιρικό σύλλογο «Ατρόμητος Δασοχωρίου» ο οποίος συμμετέχει στο πρωτάθλημα της A1 Κατηγορίας (1ος Όμιλος) της Ε.Π.Σ. Λάρισας. Το Δασοχώρι έχει υψόμετρο 73 μέτρα από την επιφάνεια της θάλασσας, σε γεωγραφικό πλάτος 39,6902982161 και γεωγραφικό μήκος 22,4167721431. και βρίσκεται 4 χλμ. βόρεια της πόλης της Λάρισας. Δυτικά συνορεύει με τον οικισμό Δένδρα, βόρεια με τον οικισμό Αμπελώνα και βορειοανατολικά με τον οικισμό Κουλούρι. Κατά την τελευταία απογραφή του 2011 το Δασοχώρι είχε πληθυσμό 612 κάτοικοι σημειώνοντας αύξηση κατά 5% από την προηγούμενη απογραφή του 2001 όπου είχε 583 κάτοικοι.
345

Η τρέχουσα σελίδα αφορά το έτος 345 κατά το Γρηγοριανό ημερολόγιο Το έτος 345 (CCCXLV ) ήταν ένα κοινό έτος που ξεκινούσε την Τρίτη. Εκείνη την εποχή ήταν γνωστό ως το Έτος των Υπάτων Αμαντίου και Αλβίνου (ή, λιγότερο γνωστό, το Έτος 1098 από Κτήσεως Κόσμου). Η ονομασία 345 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ινδία Ο έμπορος Ναίι Τόμαν και 400 ακόλουθοι επισκέπτονται την Ακτή Μαλάμπαρ στην Κεράλα (Ινδία) και βοηθούν στην εκκλησία της περιοχής. Η Δυναστεία των Καντάμπα ιδρύεται από τον Μαγιουρασαρμά. Ιταλία Ο Κώνστας διατάζει την κατασκευή της Βασιλικής της Αγίας Θέκλας στη Λομβαρδία. Ευάγριος Ποντικός, Χριστιανός μοναχός και ασκητής (πεθαίνει το 399) Φλάβιος Αφράνιος Συάγριος, Ρωμαίος πολιτικός και διοικητής (πεθαίνει το 382) Κόιντος Αυρήλιος Σύμμαχος, Ρωμαίος ύπατος και λόγιος (πεθαίνει το 402) Τυράννιος ο Ακυληίας, ιστορικός και θεολόγος (προσεγγιστικό έτος γέννησης) (πεθαίνει το 411) 4 Φεβρουαρίου - Αβραάμ ο Αρβύλων, Πέρσης επίσκοπος και μάρτυρας (προσεγγιστικό έτος θανάτου) 6 Απριλίου Αμπντεκάλας - Πέρσης Ορθόδοξος ιερέας και άγιος Σεμόν Μπαρ Σαμπαί - Πέρσης Ορθόδοξος ιερέας και άγιος (γεννιέται το 2ο αιώνα) 16 Ιουνίου - Πατριάρχης Γρηγόριος ο Καππαδοκίας 27 Αυγούστου - Νάρνος, Ρωμαιοκαθολικός επίσκοπος και άγιος 20 Νοεμβρίου - Αβιάθας, Χάθης και Μαμλάχας, Σύριοι Ορθόδοξοι ιερείς, παρθένοι, μάρτυρες και άγιοι Αβδίσος, μέλος της Εκκλησίας της Ανατολής Αφραχάτης, Σύριος Ορθόδοξος ιερέας και άγιος Στέφανος Α΄ Αντιοχείας, Βυζαντινός επίσκοπος και άγιος
Κισγιακμπίκα Μπαϊριάσοβα

Η Κισγιακμπίκα Μπαϊράσοβα (1679 - 1739) ήταν μια με τη βία βαπτισμένη στην Ορθοδοξία Μπασκίρα Μουσουλμάνα γυναίκα, η οποία καταδικάστηκε σε κάψιμο στην πυρά επειδή επέστρεψε στο Ισλάμ.

 Η Μπαϊριάσοβα γεννήθηκε το 1679 στο βόλοστ του Ντουβάνσκοϊ στη Σιβηρική οδό στη Ρωσία. Στις αρχές του 18ου αιώνα, η λεγόμενη "εξουσία του βουνού" δημιουργήθηκε στα Ουράλια. Ο Βασίλι Τάτιστσεφ, γνωστός ως ο ιδρυτής της Αικατερινούπολης, και συγγραφέας του βιβλίου "Η Ιστορία της Ρωσίας", ήταν ο επικεφαλής της "εξουσίας του βουνού". Εκείνη τη στιγμή, ξεκίνησε η ανάπτυξη νέων κοιτασμάτων, εργοστασίων και ορυχείων στην περιοχή. Οι ντόπιοι Μπασκίροι φοβούνταν ότι θα χάσουν την πατρογονική εξουσία τους στα εδάφη που προσαρτήθηκαν στη Ρωσία, και προσπάθησαν να προστατεύσουν την πολιτιστική, θρησκευτική και εγχώρια παράδοση τους. Η δυσαρέσκεια του λαού προσκάλεσε την εξέγερση του 1735-1740. Κατά την εξέγερση η "εξουσία του βουνού" απάντησε με τιμωρητικές εκστρατείες. Οι κάτοικοι των επαναστατημένων χωριών σκοτώθηκαν, πουλήθηκαν ως σκλάβοι ή βαπτίστηκαν με τη βία. Η Μπαϊριάσοβα συνελήφθη και μεταφέρθηκε στην Αικατερινούπολη. Δόθηκε ως σκλάβα στον συγγραφέα και μεταφραστή Κιριάκ Κοντράτοβιτς. Βαπτίστηκε και της δόθηκε το όνομα Κατερίνα. Όπως και οι υπόλοιποι σκλάβοι, η Κισιακμπίκα ονειρευόταν την απελευθέρωση της. Στις 18 Σεπτεμβρίου 1737, έκανε την πρώτη της απόδραση με μια άλλη σκλάβα. Η ηλικιωμένη γυναίκα συνελήφθη και μαστιγώθηκε. Αλλά αυτό δεν τη σταμάτησε. Στις 26 Σεπτεμβρίου του ίδιου έτους η Κισγιακμπίκα έκανε τη δεύτερη απόδραση από την Αικατερινούπολη με τη γραμματέα του διευθυντή της "εξουσίας του βουνού". Η Κισγιακμπίκα συνελήφθη και μαστιγώθηκε. Εν τω μεταξύ, στις 20 Απριλίου 1738, εκτελέστηκε ο Τοϊγκίλντα Ζουλιάκοφ. Επίσης βαπτίστηκε με τη βία και επέστρεψε στη θρησκεία του, το Ισλάμ. Όλα οι Μπασκίροι στην Αικατερινούπολη και τα περίχωρά της υποχρεώθηκαν να παρακολουθήσουν την εκτέλεση του. Ο Ζιλγιάκοφ πυρπολήθηκε μπροστά στα παιδιά του. Αλλά η Κισιακμπίκα δεν φοβήθηκε. Τον Σεπτέμβριο του 1738 απέδρασε για τρίτη φορά.Στις 8 Φεβρουαρίου 1739 αποφασίστηκε η καύση της Κισιακμπίκα επειδή το έσκασε τρεις φορές και επέστρεψε στο Ισλάμ. Ένα μήνα αργότερα, μετά τη δημοσίευση της απόφασης, η Μπαϊριάσοβα εκτελέστηκε στην κεντρική πλατεία της Αικατερινούπολης. Αποστασία στον Χριστιανισμό Γυναικείες ιστορίες: Η Μπασκίρα Ιωάννα της Μάγχης Αρχειοθετήθηκε 2022-04-26 στο Wayback Machine. Реальное время 10.03.2018 (στα ρωσικά)
Χάρι Παναγιώτου

Ο Χάρρισον Αντρέας Παναγιώτου (γενν. 28 Οκτωβρίου 1994) είναι διεθνής ποδοσφαιριστής του Αγίου Χριστόφορου και Νέβις, ο οποίος αγωνίζεται ως επιθετικός στη Λέστερ Σίτι, ομάδα της Πρέμιερ Λιγκ.

 Ο Παναγιώτου γεννήθηκε στο Λέστερ της Αγγλίας από Ελληνοκύπριο πατέρα, τον Ανδρέα (γνωστό ως Άντι) και μητέρα με καταγωγή από τον Άγιο Χριστόφορο και Νέβις. Στις 8 Οκτωβρίου του 2014, ο Παναγιώτου σκόραρε στο ντεμπούτο του για λογαριασμό του Άγιου Χριστόφορου και Νέβις στο Κύπελλο Καραϊβικής, όπου η ομάδα του ηττήθηκε από τα Μπαρμπάντος στο Σταντ Σιλβιό Κατόρ στο Πορτ-ο-Πρενς της Αϊτής.Στις 26 Μαρτίου του 2015, σημείωσε χατ-τρικ το οποίο ξεκίνησε με ένα πέναλτι στον επαναληπτικό αγώνα της προκριματικής Φάσης του Παγκοσμίου Κυπέλλου εναντίον των Τερκς και Κέικος στο TCIFA National Academy του Πρόβιντενσιαλες στον Άγιο Χριστόφορο και Νέβις, κερδίζοντας τον αγώνα με 6–2 και συνολικό σκορ στους δύο αγώνες 12–4. Στις 26 Μαρτίου του 2016 σκόραρε στη νίκη με 2–0 επί της Αρούμπα, εξασφαλίζοντας την πρόκριση στο δεύτερο γύρο των προκριματικών για το Κύπελλο Καραϊβικής 2017. Αυτό σημαίνει πως έσπασε το ρεκόρ 85 χρόνων στη Λέστερ Σίτι που κατείχε ο Έρνι Χάιν, ως κορυφαίος διεθνής σκόρερ όλων των εποχών. Στατιστικά για τον Χάρι Παναγιώτου στη Soccerbase
Αρσάκης του Πόντου

Ο Αρσάκης (έζησε τον 1ο αι. π.Χ.) από τη Δυναστεία των Μιθριδατιδών ήταν πρίγκιπας στο βασίλειο τού Πόντου και έγινε βασιλιάς του (36 π.Χ.). Είχε καταγωγή Περσική και Ελληνική (Μακεδονική).

 Ήταν ο δευτερότοκος γιος τού Φαρνάκη Β΄ τού Πόντου (γιου τού Μιθριδάτη ΣΤ΄) και της συζύγου του, που ήταν από τους Σαρμάτες. Είχε δύο μεγαλύτερα αδέλφια: τον Δαρείο τού Πόντου και τη Δύναμη, σύζυγο τού Ασάνδρου, τού Σκριβονίου και τού Πολέμωνα Α΄ της Κιλικίας και μετά και τού Πόντου. Ο Αρσάκης γεννήθηκε και μεγάλωσε στον Πόντο και τον Κιμμέριο Βόσπορο. Σύμφωνα με τον Στράβωνα, οι δύο αδελφοί αντιμετώπισαν την εξέγερση ενός σφετεριστή, που ονομαζόταν Αρσάκης. Αυτός κρατούσε το φρούριο Σαγύλιον, που όμως πολιορκήθηκε από τον Πολέμωνα Α΄ και τον Λυκομήδη από τα Κόμανα. Το 37 π.Χ. ο Δαρείος απεβίωσε και ο Αρσάκης διαδέχθηκε τον αδελφό του ως βασιλιάς τού Πόντου· τον έθεσε βασιλιά ο Μάρκος Αντώνιος. Σύμφωνα με τον Στράβωνα, "κατά τη βασιλεία του ο Αρσάκης προκάλεσε εξέγερση, χωρίς την έγκριση τού Ρωμαίου επάρχου (praefectus)". Η βασιλεία του ήταν σύντομη, καθώς απεβίωσε το 36 π.Χ.. Ο Μ. Αντώνιος πρόσθεσε τον Πόντο στην Κιλικία τού Πολέμωνα Α΄, που έγινε ο επόμενος βασιλιάς. Gabelko, Oleg L. "The Dynastic History of the Hellenistic Monarchies of Asia Minor according to the Chronography of George Synkellos". Centre for Black Sea Studies: 2, 9. Retrieved Jan 3, 2011. Strabo, Geographia xii p. 560
Μάκελλον Λιβίας

Η Σκεπαστή Αγορά της Λιβίας, λατιν.: Macellum Liviae, ήταν ένα εμπορικό συγκρότημα, που κτίστηκε από τον Aύγουστο στο όνομα της συζύγου του Λιβίας. Οικοδομήθηκε στον Εσκουιλίνο λόφο της Ρώμης.

 Πιθανόν να ταυτίζεται με τὸ τεμένισμα τὸ Λιούιον ὠνομασμένον, που αφιέρωσε ο Τιβέριος στις αρχές του 7 π.Χ. Μία αποκατάσταση μεταξύ 364 και 378 από τον Βαλεντινιανό Α΄, τον Βάλη και τον Γρατιανό καταγράφεται σε μία επιγραφή, και είτε αυτό το macellum είτε το Macellum Magnum σημειώνεται στο τμήμα 4 της κάτοψης σε μάρμαρο ης Ρώμης. Στο Χρονικό του Βενέδικτου του Σοράκτη κατά το έτος 921, αναφέρεται ως η εκκλησία του Σαντ'Εουσέβιο δίπλα στη μικρή αγορά (aecclesia Sancti Eusebii iuxta macellum parvum). Στην Ποντιφική Βίβλο η εκκλησία της Σάντα Μαρία Ματζόρε περιγράφεται ως δίπλα στο μάκελλον της Λιβίας (iuxta macellum Libiae) και σε αυτή του Σαν Βίτο ιν Ματσέλλο. Kαι η πομπική διαδρομή που περιγράφεται από τον Λατερανό κανόνα των Βενεδικτίνων, το Τάγμα Βενεδίκτου του 1143, σημειώνει την είσοδο κάτω από την αψίδα [του Γαλλιηνού], όπου ονομάζεται μάκελλον της Λιβίας (intrans sub arcum ubi dicitur macellum Livianum) . Ερείπια που αντιστοιχούν σε αυτές τις λογοτεχνικές ενδείξεις, έχουν βρεθεί λίγο έξω από την Πύλη Εσκουιλίνα, βόρεια του δρόμου, που μπορεί κάλλιστα να είναι αυτού του macellum. Αποτελούνται από μία ανοικτή αυλή, 80 Χ 25 μ., κτισμένη από πλίνθους με ρομβοειδή εργασία (opus reticulatum) και παράλληλα με τη γραμμή των Σερβίων Τειχών. Αυτή ήταν περιτριγυρισμένη με περιστύλιο και καταστήματα για διάφορα είδη εμπορευμάτων. Το νότιο τμήμα αυτής της περιοχής φαίνεται, ότι είχε καταπατηθεί από ιδιωτικές κατοικίες ήδη από τον 3ο αι. Platner and Ashby, A Topographical Dictionary of Ancient Rome
Αριστερή Ριζοσπαστική Κίνηση

Η Αριστερή Ριζοσπαστική Κίνηση (Α.Ρ.Κ.) ήταν αριστερή πολιτική οργάνωση, η οποία συμμετείχε στη Λαϊκή Ενότητα. Οι απόψεις και οι ιδέες των μελών της εκφράζονταν μέσω της διαδικτυακής σελίδας yabasta.

 Η Αριστερή Ριζοσπαστική Κίνηση συγκροτήθηκε το Σεπτέμβριο του 2015 από πρώην μέλη του ΣΥ.ΡΙΖ.Α. και της Νεολαίας ΣΥ.ΡΙΖ.Α., τα οποία πρόσκειντο στην ηγεσία. Μετά την υπογραφή του τρίτου μνημονίου από την κυβέρνηση Αλέξη Τσίπρα, αποχώρησαν από τον ΣΥ.ΡΙΖ.Α. και προσχώρησαν στη Λαϊκή Ενότητα.Στις 24 και στις 25 Οκτωβρίου 2015, πραγματοποιήθηκε η 1η Πανελλαδική συνάντηση της Α.Ρ.Κ. Στις 2 και 3 Απριλίου 2016 πραγματοποιήθηκε η 2η Πανελλαδική Συνδιάσκεψη. Στις 15 Οκτωβρίου του 2016 πραγματοποιήθηκε η 4η Πανελλαδική Συνδιάσκεψη, στην οποία αποφασίστηκε η αποχώρηση της οργάνωσης από τη Λαϊκή Ενότητα. Τον Δεκέμβριο του 2018 πρωτοστάτησε στην ανασύνταξη του αριστερού χώρου, με άλλες 3 οργανώσεις, ιδρύοντας τη Συνάντηση για μια Αντικαπιταλιστική Διεθνιστική Αριστερά. Στις 6 Μαρτίου 2021 ανακοίνωσε την αυτοδιάλυση της και τη συγχώνευσή της στη Συνάντηση για μια Αντικαπιταλιστική Διεθνιστική Αριστερά. Ιστοσελίδα yabasta
Μάργκαρετ Τουτγουίλερ

Η Μάργκαρετ Τουτγουίλερ (αγγλικά: Margaret DeBardeleben Tutwiler‎, γενν. στις 28 Δεκεμβρίου 1950 στο Μπέρμιγχαμ της Αλαμπάμα) ήταν Αμερικανίδα υφυπουργός διπλωματίας και δημοσίων υποθέσεων κατά τη διάρκεια της διακυβέρνησης Μπους του νεότερου, διπλωμάτης και πρέσβειρα των Ηνωμένων Πολιτειών στο Μαρόκο.

 Από τα πρώτα χρόνια της πολιτικής της σταδιοδρομίας, αποτελεί μέλος του Ρεπουμπλικανικού Κόμματος στη πολιτεία της Αλαμπάμα. Υπηρέτησε ως βοηθός υφυπουργός Δημοσίων Υποθέσεων και εκπρόσωπος του Στέιτ Ντιπάρτμεντ από το 1989 έως το 1992 υπό την προεδρία του Τζωρτζ Μπους του πρεσβύτερου. Από το 1992 έως το 1993, διετέλεσε εκπρόσωπος Τύπου του Λευκού Οίκου. Από το 2001 έως το 2003, διετέλεσε πρέσβειρα των Ηνωμένων Πολιτειών στο Μαρόκο. Τον Δεκέμβριο του 2003, ο Πρόεδρος των Ηνωμένων Πολιτειών, Τζωρτζ Μπους ο νεότερος, τη διόρισε υφυπουργό Διπλωματίας και Δημοσίων Υποθέσεων, αντικαθιστώντας έπειτα από έγκριση της Γερουσίας τη Σάλροτ Μπηρς, θέση που διατήρησε εντέλει μέχρι τον Ιούνιο του 2004. Ωστόσο, παραιτήθηκε για να αναλάβει τη θέση εκτελεστικού αντιπροέδρου για θέματα επικοινωνιών στο χρηματοοικονομικό όμιλο "NYSE Euronext". Το 2007, διορίστηκε υπεύθυνη επικοινωνίας στη εταιρεία διαχείρισης κεφαλαίων "Μέριλ Λιντς", και το 2010, ξεκίνησε να εργάζεται στη χρηματοοικονομική εταιρεία χαρτοφυλακίου "CIT Group".Αποτελεί μέλος του διοικητικού συμβουλίου της μη κυβερνητικής πολιτικής οργάνωσης "International Republican Institute".
Δημοτικό Αθλητικό Κέντρο Αιγάλεω «Εύα Χριστοδούλου»

To Δημοτικό Αθλητικό Κέντρο Αιγάλεω «Εύα Χριστοδούλου» (αρχικά «Εθνικό Αθλητικό Κέντρο Αιγάλεω», ΕΑΚ) είναι το μοναδικό στάδιο που έχει ποτέ κατασκευασθεί στην πόλη του Αιγάλεω και το πρώτο που θεμελιώθηκε σε ολόκληρη τη Δυτική Αθήνα.

 Η αναγγελία της κατασκευής του έγινε στις 25 Ιουλίου του 1978 από τον τότε ΓΓ Αθλητισμού κ. Παπακωνσταντίνου προς τον τότε πρόεδρο της ΕΠΣΑ κ. Κώστα Τριβέλλα, αλλά η ολοκλήρωσή του κατέστη δυνατή δυο χρόνια αργότερα (1980). Ο χώρος στον οποίο εκτείνεται το έργο αποτελεί τμήμα του παλαιού Πυριτιδοποιείου (σήμερα άλσος Αιγάλεω) και δεσμεύθηκε κατόπιν απαλλοτροίωσης. Η αρχική σχεδίαση μιλούσε για την τοποθέτηση ταρτάν γύρω από τον αγωνιστικό χώρο, αλλά και χλοοτάπητα, το δεύτερο όμως υλοποιήθηκε πολύ αργότερα και συγκεκριμένα στα μέσα της δεκαετίας του 2000. Το 2003 ξεκίνησαν εργασίες πλήρους αναμόρφωσης του χώρου, οι οποίες όμως διακόπηκαν, λόγω αδυναμίας του εργολάβου και ελλιπούς χρηματοδότησης. Ωστόσο, τον επόμενο χρόνο (2004) τα προβλήματα ξεπεράστηκαν με αποτέλεσμα να περατωθούν η προσθήκη νέου ταρτάν στο στίβο, η ενίσχυση του υπάρχοντος ηλεκτροφωτισμού, η τοποθέτηση χλοοτάπητα στο γήπεδο ποδοσφαίρου καθώς και η μετατροπή του υπάρχοντα μεταλλικού σκελετού σε ένα μικρό γυμναστήριο ενόργανης γυμναστικής. Ακόμη, ο δήμος προχώρησε σε ρυμοτομική διευθέτηση ορισμένων δευτερευόντων χώρων. Τέλος, δημιουργήθηκε και ένα γήπεδο 5x5 που προορίζεται για χρήση από παιδιά μικρής ηλικίας. Σημειώνεται ότι το γήπεδο ποδοσφαίρου διαθέτει τσιμεντένια κερκίδα πέντε επιπέδων σε όλο το μήκος του αγωνιστικού χώρου. Στο νέο Αθλητικό Κέντρο, του οποίου τα εγκαίνια πραγματοποιήθηκαν στις 24 Μαΐου 2006 δόθηκε, τιμητικά, το ονοματεπώνυμο της Αιγαλεώτισας Ολυμπιονίκη Εύας Χριστοδούλου
Ουπόλου

Το Ουπόλου είναι το δεύτερο μεγαλύτερο νησί των νησιών Σαμόα, μετά το Σαβάι, το οποίο σχηματίστηκε από ένα βασαλτικό ασπιδοειδές ηφαίστειο που αναδύεται από τον πυθμένα του δυτικού Ειρηνικού ωκεανού. Το νησί έχει μήκος 75 χιλιόμετρα και έχει έκταση 1.125 τετραγωνικά χιλιόμετρα. Με 143.418 κατοίκους (2011), είναι μακράν το πιο πυκνοκατοικημένο νησί των Σαμόα. Το Ουπόλου βρίσκεται νοτιοανατολικά του Σαβάι. Η Απία, η πρωτεύουσα, βρίσκεται στη μέση της βόρειας ακτής ενώ το Διεθνές Αεροδρόμιο Φαλεόλο βρίσκεται στο δυτικό άκρο του νησιού. Δεν έχουν καταγραφεί ηφαιστειακές εκρήξεις στο νησί, αν και υπάρχουν ενδείξεις για τρεις ροές λάβας, που χρονολογούνται από μερικές εκατοντάδες έως μερικές χιλιάδες χρόνια πριν. Κατά την εκδοχή των Σαμόα της πολυνησιακής μυθολογίας, η Ουπόλου ήταν η πρώτη γυναίκα στο νησί.

 Το 1841, στο νησί έλαβε χώρα ο βομβαρδισμός του Ουπόλου, ένα περιστατικό κατά τη διάρκεια της εξερευνητικής αποστολής των Ηνωμένων Πολιτειών. Στα τέλη του 19ου αιώνα, ο σκωτσέζος συγγραφέας Ρόμπερτ Λούις Στίβενσον κατείχε μια έκταση 400 στρεμμάτων στο χωριό Βαϊλίμα στο Ουπόλου. Πέθανε εκεί το 1894 και είναι θαμμένος στην κορυφή του όρους Vaea με θέα στο πρώην κτήμα του. Το κτήμα Βαϊλίμα αγοράστηκε το 1900 για να χρησιμεύσει ως επίσημη κατοικία του Γερμανού κυβερνήτη των Γερμανικών Σαμόα. Όταν οι Βρετανοί ανέλαβαν τη διακυβέρνηση των νησιών, κατέσχεσαν το κτήμα και το χρησιμοποίησαν για την ίδια χρήση. Αργότερα χρησίμευσε ως κατοικία του διαχειριστή της Νέας Ζηλανδίας και, μετά την ανεξαρτησία, για τον αρχηγό κράτους των Σαμόα. Το νησί Ουπόλου επλήγη από ένα τσουνάμι στις 06:48:11 τοπική ώρα στις 29 Σεπτεμβρίου του 2009 (17:48:11 UTC). Σύμφωνα με πληροφορίες, καταστράφηκαν είκοσι χωριά στη νότια πλευρά του Ουπόλου, συμπεριλαμβανομένης της Λέπα, της έδρας του πρωθυπουργού των Σαμόα, Tuilaepa Lupesoliai Sailele Malielegaoi. Στη Λέπα, μόνο η εκκλησία και η πινακίδα καλωσορίσματος του χωριού παρέμειναν όρθια μετά την καταστροφή. Ένα εξαιρετικά μικρό είδος αράχνης ζει στο Ουπόλου. Σύμφωνα με το Βιβλίο Γκίνες, η αράχνη έχει το μέγεθος μιας τελείας σε μια τυπωμένη σελίδα. Πολυμέσα σχετικά με το θέμα Upolu στο Wikimedia Commons
Ειδικό ερασιτεχνικό πρωτάθλημα ποδοσφαίρου 2016

Το Πρωτάθλημα Πρωταθλητριών ΕΠΣ 2016 ήταν η 23η διοργάνωση του ειδικού ερασιτεχνικού πρωταθλήματος ποδοσφαίρου με σκοπό τον καθορισμό των ομάδων για 28 θέσεις στη Γ΄ Εθνική ερασιτεχνική κατηγορία της επόμενης περιόδου. Έπειτα από την ολοκλήρωση της κανονικής περιόδου 2015-16 στα τοπικά πρωταθλήματα των Ενώσεων Ποδοσφαιρικών Σωματείων (ΕΠΣ), οι πρωταθλήτριες και δευτεραθλήτριες ομάδες έλαβαν το δικαίωμα συμμετοχής στο πρωτάθλημα, με διοργανώτρια αρχή την Ελληνική Ποδοσφαιρική Ομοσπονδία (ΕΠΟ).

 Η διοργάνωση διεξήχθη με συμμετοχή 56 ομάδων πρωταθλητών/συμπρωταθλητών/δευτεραθλητών των τοπικών ΕΠΣ χωρισμένων σε 14 ομίλους, από 4 ομάδες ο καθένας. Σύμφωνα με την προκήρυξη της ΕΠΟ, στη Γ΄ Εθνική της περιόδου 2016-17 προβιβάστηκαν οι δυο πρώτες ομάδες από κάθε όμιλο, συνολικά δηλαδή 28 σύλλογοι. Στη Γ΄ Εθνική προβιβάζεται και η νικήτρια του Κυπέλλου Ερασιτεχνών 2015–16, η οποία δε θα συμμετέχει στο Πρωτάθλημα Πρωταθλητριών ΕΠΣ, αν τυχόν έχει το δικαίωμα, και ο αντίστοιχος όμιλος θα αποτελείται από τις 3 υπόλοιπες ομάδες. Το πρωτάθλημα ξεκίνησε την Κυριακή 15 Μαΐου του 2016 και ολοκληρώθηκε την Κυριακή 5 Ιουνίου του 2016. Οι ενώσεις ποδοσφαιρικών σωματείων χωρίζονται σε δεκατέσσερις ομίλους. Κάθε ομάδα μετέχει στον όμιλο στον οποίο βρίσκεται η ένωση στην οποία ανήκει. Ο καταρτισμός των ομίλων γίνεται με γεωγραφικά κριτήρια. Στις 13 Ιανουαρίου 2016 έγινε η οριστικοποίηση των ομίλων με ταυτόχρονη κλήρωση για τον "όμιλο Αιγαίου", τον 10ο όμιλο που συμμετέχουν οι πρωταθλητές των 4 από τις 5 ΕΠΣ των νησιών του Αιγαίου. Ανά 2 περίοδους μία ΕΠΣ θα μετακινείται στον 11ο όμιλο. Έτσι σε σχέση με το πρωτάθλημα του 2015 είχαμε τη «ανταλλαγή» ΕΠΣ Σάμου και ΕΠΣ Δωδεκανήσου στον 11ο και 10ο όμιλο αντίστοιχα. Την άνοδο στη Γ' Εθνική 2016–17 κέρδισαν οι: Η κλήρωση των αγώνων έγινε στις 31 Μαρτίου 2016 Ο αγώνας Αιγάλεω - Προοδευτική στο Δημοτικό Γήπεδο Αιγάλεω της 4ης αγωνιστικής διακόπηκε στο πρώτο ημίχρονο λόγω επεισοδίων των οπαδών των γηπεδούχων, με το σκορ να είναι 0-1 υπέρ της Προοδευτικής. Το Αιγάλεω τιμωρήθηκε, χάνοντας τον αγώνα με 0-3 και του επιβλήθηκε ποινή αφαίρεσης 3 βαθμών από το εκείνο και 2 βαθμών από το επόμενο πρωτάθλημα. 1 Η ομάδα Αίγειρος Μυστεγνών παραιτήθηκε του αγώνα της 4ης αγωνιστικής στην έδρα του Πανθηραϊκού. Έχασε τον αγώνα 3-0 και επιβλήθηκε ποινή αφαίρεσης 2 βαθμών Επίσημος ιστότοπος
Τζο Σάκο

Ο Τζο Σάκο, με καταγωγή από τη Μάλτα, είναι διεθνώς αναγνωρισμένος δημιουργός κόμικς και δημοσιογράφος, ο οποίος το 1996 κέρδισε το Βραβείο Αμερικανικού Βιβλίου (American Book Award) για το έργο του Palestine. Άλλο γνωστό του έργο είναι το Safe Area Goražde που αναφέρεται στον πόλεμο στη Βοσνία.

 Γεννήθηκε στη Μάλτα το 1960 και σε ηλικία ενός έτους μετακόμισε με τους γονείς του στην Αυστραλία όπου έζησε δώδεκα χρόνια. Το 1972 η οικογένεια μετακόμισε στο Λος Άντζελες. Ο Σάκο τελείωσε το Sunset High School το 1978, όπου για πρώτη φορά ασχολήθηκε με τη δημοσιογραφία συμμετέχοντας στην έκδοση της σχολικής εφημερίδας. Κατόπιν σπούδασε δημοσιογραφία στο Πανεπιστήμιο του Όρεγκον από όπου αποφοίτησε το 1981. Αφού εργάστηκε για λίγο ως δημοσιογράφος στις Η.Π.Α (μεταξύ άλλων εργάστηκε στην εφημερίδα της Εθνικής Εταιρίας Συμβολαιογράφων), απογοητεύτηκε, καθώς σε καμία από τις δουλειές που έκανε δε βρήκε κάποιο ενδιαφέρον και αποφάσισε να γυρίσει στη Μάλτα και να ασχοληθεί με τα κόμικς. Έτσι το 1983 δημιούργησε το πρώτο του κόμικ, στα Μαλτέζικα, το Imħabba Vera (Αληθινή Αγάπη). Λίγο αργότερα εγκαταστάθηκε εκ νέου στις Η.Π.Α και το 1985 ξεκίνησε την έκδοση ενός σατυρικού, εναλλακτικού περιοδικού κόμικ, του Portland Permanent Press, στο Πόρτλαντ του Όρεγκον. Στη συνέχεια εργάστηκε για το The Comics Journal για το οποίο δημιούργησε το κόμικ Centrifugal Bumble-Puppy. Το 1988 άφησε τις Η.Π.Α και ταξίδεψε σε διάφορες χώρες στην Ευρώπη. Τις εμπειρίες του από αυτό το ταξίδι αποτύπωσε στο κόμικ Yahoo (1-6) που δημιούργησε από το 1988 μέχρι το 1992.